As die sensors in die agterbuffer voorspel dat ’n voertuig in jou gaan vasjaag, sal die sitplekgordels by voorbaat begin styftrek, die remme inskop – mits jy by ’n stopteken stilstaan – en die noodflikkers aanskakel om die ou agter jou se aandag te trek (jip, dis óók standaard).
Dan is daar meganismes wat jou in die middel van ’n baan hou indien jy buk om jou blikkie koeldrank van die vloer af op te tel, en ook kameras wat die spoedgrens op padtekens lees.
Daar is selfs ’n funksie met die naam Pilot Assist (R19 250) wat die stokke sal oorneem as jy agter die stuur sou flou word.
Dan is daar natuurlik ook ’n noodhulpstelletjie in die bagasiebak én ’n ooraanbod van tweefaselugsakke. Die Swede is duidelik besorg oor jou welstand.
Soos ons vroeër genoem het, was daar nie veel tyd om hom deeglik te toets nie, maar ons sal ’n punt daarvan maak om hom wéér in die hande te kry.
Die D4-diesel het meer wringkrag, maar ons was nie gek oor die gekletter uit die enjin nie. Daar was ook ’n effense vertraging wanneer jy die pedaal trap (met albei enjins), maar ons vermoed die pedaal self is hiervoor verantwoordelik en nie die enjins se werkverrigting nie.
Soms braai ’n mens in ongewone omstandighede, soos byvoorbeeld ’n lekker vuurtjie by die see of kampeerterrein, en dan besef jy jy het iets vergeet. Maar as jy ’n rol tinfoelie het, sal ons ’n paar probleme vir jou kan oplos.